Prvi saziv Narodne skupštine Republike Srpske
Prvi saziv Narodne skupštine Republike Srpske konstituisan je 24. oktobra 1991. Konstituisanju Skupštine srpskog naroda u Bosni i Hercegovini, kako se prvobitno zvala, prisustvovalo je 77 poslanika srpske nacionalnosti, koji su na izborima 1990. izabrani u Skupštinu SR Bosne i Hercegovine. Od toga su 72 iz Srpske demokratske stranke (SDS), jedan iz Srpskog pokreta obnove (SPO) i četiri iz Saveza reformskih snaga Jugoslavije (SRSJ). Ubrzo su se novoosnovanoj Skupštini pridružili i drugi poslanici iz reda srpskog naroda, te je ona brojala 83 poslanika. Ovaj saziv Narodne Skupštine radio je sve do 19. oktobra 1996. Za prvog predsjednika Narodne skupštine izabran je Momčilo Krajišnik iz SDS-a, 25. oktobra 1991. On je u to vrijeme, od 20. decembra 1990 do 8. aprila 1992, de facto obnašao funkciju predsjednika Skupština SR BiH i predsjednika Skupštine Republike BiH, od 8. aprila 1992. do 14. septembar 1992. U maju 1996, zbog međunarodnog pritiska, Momčila Krajišnika zamjenjuje Dragan Kalinić iz SDS-a.